1. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ  Αριθ. 80 της 5 Ιουν./14 Ιουλ. 1975  (ΦΕΚ Α΄ 137) Περί εγκρίσεως ιδρύσεως και λειτουργίας νέας Ανωνύμου Τραπεζικής Εταιρείας υπό την επωνυμίαν «ΤΡΑΠΕΖΑ ΕΡΓΑΣΙΑΣ». Αίτησις εκπροσώπων ενδιαφερομένων ιδρυτικών μελών από 15.2.75 και 30.4.75 (Ν.Ε. 898 και 2344). (Απόσπασμα Πρακτικών της υπ’ αρίθ. 80/5.6.75 συνεδριάσεως της Νομισματικής Επιτροπής). Η Νομισματική Επιτροπή λαβούσα υπ’ όψιν: α)Τας διατάξεις του Νόμ.5076/1931 «περί ανωνύμων εταιρειών και Τραπεζών» και του Α.Ν. 1665/1951 «περί λειτουργίας και ελέγχου Τραπεζών», ως αύται, τροποποιηθείσαι και συμπληρωθείσαι, ισχύουν σήμερον,  β)τας διατάξεις του άρθρου μόνου του Π.Δ. 343/1975 «περί κατωτάτου ορίου μετοχικού κεφαλαίου ιδρυομένων Τραπεζών», γ)τας υπ’ αριθ.1360/5/3.3.65 και 15/26.2.1974 αποφάσεις αυτής δι’ ων καθωρίσθησαν οι βασικοί όροι και προϋποθέσεις δια την εξέτασιν αιτήσεων ιδρύσεως νέων εμπορικών Τραπεζών εν Ελλάδι, μετά ή άνευ συμμετοχής ξένων Τραπεζών εις το μετοχικόν των κεφάλαιον, δ)τας περί αρμοδιοτήτων αυτής διατάξεις του άρθρ. 5 του Ν.Δ. 175/1973 «περί Υπουργικού Συμβουλίου και Υπουργείων», ως ετροποποιήθη δια του άρθρ. 2 του Ν.Δ. 304/1974, ε)τας από 15.2.75 και 30.4.75 σχετικάς αιτήσεις των Β. Κατσιάπη, Κ. Καψάσκη, Ηλ.Στασινοπούλου και Χρ.Χαλικιά, ως εκπροσώπων 450 περίπου ενδιαφερομένων ιδρυτικών μελών, αιτουμένων την παροχήν της κατά νόμον απαιτουμένης εγκρίσεως της Νομισματικής Επιτροπής δια την υπ’ αυτών ίδρυσιν Ανωνύμου Τραπεζικής Εταιρείας (εμπορικής τραπέζης) υπό την επωνυμίαν «Τράπεζα Εργασίας» με ελάχιστον αρχικόν μετοχικόν κεφάλαιον δρχ. 300 εκατ., καταβληθησόμενον εξ ολοκλήρου παρ’ ημεδαπών φυσικών και νομικών προσώπων, εξασφαλιζομένης, εν προκειμένω, ικανοποιητικής διασποράς της μετοχικής ιδιοκτησίας της προς ίδρυσιν Τραπέζης, απεφάσισε τα κάτωθι: 1.Παρέχει την έγκρισίν της δια την ίδρυσιν εν Ελλάδι Ανωνύμου Τραπεζικής Εταιρείας υπό την επωνυμίαν «ΤΡΑΠΕΖΑ ΕΡΓΑΣΙΑΣ», υπό τους κάτωθι όρους: α)Το μετοχικόν κεφάλαιον της ρηθείσης Τραπέζης, μη υπολειπόμενον του προβλεπομένου υπό του Π.Δ.343/1975, κατωτάτου ορίου κεφαλαίων ιδρυομένων τραπεζών (δρχ. 300 εκατ.) και καταβληθησόμενον κατά τα οριζόμενα εν άρθρ. 14 του Νόμ.5076/1931 «περί ανωνύμων εταιρειών και τραπεζών», θέλει καλυφθή παρ’ ημεδαπών φυσικών ή νομικών προσώπων, εξασφαλιζομένης ευρείας κατανομής της μετοχικής ιδιοκτησίας κατά τα εν τη αιτήσει των ενδιαφερομένων διαλαμβανόμενα. β)Πρό της χορηγήσεως υπό του Υπουργείου Εμπορίου, αδείας λειτουργίας της νέας Τραπέζης, κατά τα κεκανονισμένα, το καταστατικόν αυτής θέλει εγκριθή υπό της Νομισματικής Επιτροπής. γ)Η κατά τα ανωτέρω ολοσχερής καταβολή του μετοχικού κεφαλαίου της Τραπέζης και η περαίωσις της υπό των κειμένων διατάξεων, προβλεπομένης διαδικασίας δια την σύστασιν και λειτουργίαν της, δέον όπως έχη ολοκληρωθή το βραδύτερον εντός εξαμήνου από της κοινοποιήσεως της παρούσης αποφάσεως. 2.Η δια της παρούσης αποφάσεως παρεχομένη έγκρισις ιδρύσεως της Ανωνύμου Τραπεζικής Εταιρείας «ΤΡΑΠΕΖΑ ΕΡΓΑΣΙΑΣ» τελεί υπό την αίρεσιν της τηρήσεως εκ μέρους των ενδιαφερομένων, πάντων των προαναφερομένων όρων, η μη εκπλήρωσις των οποίων εντός της ως άνω (παρ. 1γ) τασσομένης προθεσμίας, επεφέρει, άνευ ετέρου, την ανάκλησιν της αποφάσεως ταύτης καθ’ άπαν το περιεχόμενον αυτής. Η παρούσα απόφασις δημοσιευθήτω εις την Εφημερίδα της Κυβερνήσεως (τεύχ. Α΄), συμφώνως τω άρθρ. 12 του Α.Ν. 1665/1951 «περί λειτουργίας και ελέγχου Τραπεζών». (Μετά την σελ.212,722) Σελ. 212,751 Τεύχος 575-Σελ.113 Τράπεζα Εργασίας 12.Θ.κ.1